
Nr.475


RAPORT 

asupra proiectului de Lege pentru aprobarea Ordonanţei de

 urgenţă a Guvernului nr.12/1999 privind schimbul terenului 

în suprafaţă de 5000 mp, situat în Şoseaua Kiseleff, zona Piaţa

 Presei  Libere, sector 1, Bucureşti-România, cu construcţia 

şi terenul aferent, situate în  Dorotheenstrasse 62-66, 

Berlin-Republica Federală Germania. 

În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu dezbaterea în fond a  proiectului de Lege pentru aprobarea Ordonanţei de urgenţă a Guvernului nr.12/1999 privind schimbul terenului în suprafaţă de 5000 mp, situat în Şoseaua Kiseleff, zona Piaţa Presei  Libere, sector 1, Bucureşti-România, cu construcţia şi terenul aferent, situate în  Dorotheenstrasse 62-66, Berlin-Republica Federală Germania, trimis cu adresa nr.475 din 23 noiembrie 1999, înregistrat sub nr.1041/XVIII/11 din 23 noiembrie 1999.

Consiliul Legislativ a avizat favorabil proiectul de ordonanţă de urgenţă  cu avizul nr.157/12.02.1999.

Proiectul de Lege pentru aprobarea Ordonanţei de urgenţă a Guvernului nr.12/1999 privind schimbul terenului în suprafaţă de 5000 mp, situat în Şoseaua Kiseleff, zona Piaţa Presei  Libere, sector 1, Bucureşti-România, cu construcţia şi terenul aferent, situate în  Dorotheenstrasse 62-66, Berlin-Republica Federală Germania, a fost adoptat de Senat în şedinţa din 16 noiembrie 1999. 

Potrivit prevederilor art.57 din Regulamentul Camerei Deputaţilor, membrii comisiei au examinat proiectul de lege în şedinţa din 24 noiembrie 1999, constatând că prin măsurile prevăzute în ordonanţa de urgenţă se vizează stabilirea cadrului juridic necesar efectuării unui schimb de terenuri aflate pe teritoriul României şi respectiv, Republicii Federale Germania în vederea stabilirii sediului Ambasadei României la Berlin. 

În urma dezbaterilor, membrii comisiei au hotărât, cu majoritate de voturi, ca proiectul de lege să fie supus plenului Camerei Deputaţilor, spre dezbatere şi adoptare, în forma adoptată de Senat. 

În raport de obiectul şi conţinutul său, proiectul de lege face parte din categoria legilor ordinare. 

              PREŞEDINTE,                                          SECRETAR, 

         Emil Teodor Popescu                                Nicolae Grădinaru 

Red.Diaconu Dumitra 

       Consilier 

